ऊपरी हवा में चक्रवात, दो दिन मौसम नरम-गरम रहेगा
जगदलपुर। पिछले दो दिन से बस्तर में मौसम का मिजाज बदला हुआ है। तमिलनाड़ू, तेलंगाना, रायलसीमा एरिया में उपरी वायु में चक्रवात का सिस्टम पहले से बना हुआ है।
अब असम से लेकर आंध्रप्रदेश के तटीय इलाकों तक ऐसा ही एक नया सिस्टम बन गया है जिसके चलते बस्तर में नमी आ रही है और बादल छाए हुए हैं। मंगलवार को दिन भर बस्तर के ज्यादातर हिस्सों में बादलों के बीच कहीं-कहीं हल्की धूप का वातावरण बना रहा। अगले 72 घंटे तक मौसम का ऐसा ही मिजाज रहेगा। 11 मार्च तक ही मौसम के खुलने की उम्मीद है। इस दौरान कई जगहों पर बूंदाबांदी तो कहीं-कहीं पर धूल भरी हवा चलने की संभावना मौसम विभाग ने जताई है। बादलों के बीच कहीं-कहीं गरज-चमक रहेगी। इस तरह के मौसम में रात का तापमान चढ़ जाता है। उसी वजह से लोगों को रात में गर्मी का एहसास होता है। मंगलवार को न्यूनतम तापमान 20 डिग्री तक पहुंच रहा था। वहीं बुधवार को 19.2 डिग्री सेल्सियस पारा रिकार्ड हुआ।
3 दिन बाद खुलेगा मौसम
असम से आंध्रप्रदेश के तटीय इलाकों तक बने नए सिस्टम का असर भी दिखने लगा है। तीन दिन बाद मौसम साफ होने की उम्मीद है। आरके सोरी, सहायक वैज्ञानिक मौसम विज्ञान विभाग
hin_Deva awa_Deva hin_Deva hin_Deva hin_Deva